Odločba Komisije

z dne 24. novembra 1994

o standardnem tovornem listu v skladu z Uredbo Sveta (EGS) št. 259/93 o nadzorovanju in kontroli pošiljk odpadkov znotraj Evropske skupnosti, v Skupnost in iz nje

(94/774/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje [1] in zlasti člena 42 (1) Uredbe,

ker je bil standardni tovorni list, določen v Uredbi (EGS) št. 259/93, pripravljen z upoštevanjem ustreznih členov Uredbe ter ustreznih mednarodnih konvencij in sporazumov ter zlasti dela Organizacije za ekonomsko sodelovanje in razvoj (OECD);

ker se mora tovorni list, ki ga sestavljata prijavni obrazec (prijava) in transportni obrazec, uporabljati za prijavo in sledenje pošiljk odpadkov ter naj služi kot potrdilo o odstranitvi in predelavi;

ker bo tovorni list omogočil pristojnim organom, ki so jih imenovale države članice, da izvajajo nadzorne in kontrolne naloge, ki so jim bile dodeljene v smislu Uredbe (EGS) št. 259/93;

ker je Komisija predložila odboru, imenovanem v členu 18 Direktive Sveta 75/442/EGS [2], kakor je bila nazadnje spremenjena z Direktivo 91/692/EGS [3], osnutek ukrepov, ki jih je treba sprejeti;

ker je odbor dal pozitivno mnenje o osnutku ukrepov, ki mu ga je predložila Komisija,

SPREJELA NASLEDNJO ODLOČBO:

Člen 1

Standardni tovorni list, ki je priložen tej odločbi in ga sestavljata prijavni obrazec (prijava) in transportni obrazec, se uporablja za prijavo in sledenje pošiljk odpadkov, kot je določeno v Uredbi Sveta (EGS) št. 259/93, ter služi kot potrdilo o odstranitvi in predelavi.

Člen 2

Dokument iz člena 1 se natisne na bel papir, varen pred ponarejanjem in primeren za pisanje, ki tehta vsaj 40 g/m2. Papir mora biti dovolj neprosojen, da informacije na eni strani ne vplivajo na berljivost informacij na drugi strani, njegova trdnost pa naj bi bila taka, da se pri normalni uporabi ne trga ali mečka.

Velikost okenc temelji na merski enoti, ki je desetina palca vodoravno in šestina palca navpično.

Obrazci so veliki 210 × 297 mm z največjo toleranco dolžine 5 mm manj in 8 mm več.

Te določbe ne preprečujejo tiskanja standardnega tovornega lista iz člena 1 z uradnimi ali zasebnimi sistemi za obdelavo podatkov pod pogoji, ki jih določijo države članice, ter če je potrebno, na navadnem papirju.

Člen 3

Serijsko številko pošiljke odpadkov, ki se vnese v okence 3 tovornega lista, sestavlja koda države odpreme, ki ji sledi šestmestna številka.

Člen 4

Vzorec tovornega lista se pregleda in, če je potrebno, popravi glede na praktične izkušnje.

Člen 5

Ta odločba se začne uporabljati šestdeseti dan po njeni notifikaciji.

Člen 6

Ta odločba je naslovljena na države članice.

V Bruslju, 24. novembra 1994

Za Komisijo

Yannis Paleokrassas

Član Komisije

[1] UL L 30, 6.2.1993, str. 1.

[2] UL L 194, 25.7.1975, str. 39.

[3] UL L 377, 31.12.1991, str. 48.

--------------------------------------------------

PRILOGA

VZOREC STANDARDNEGA TOVORNEGA LISTA

pripravljen na podlagi člena 42 Uredbe Sveta (EGS) št. 259/93 o nadzorovanju in kontroli pošiljk odpadkov znotraj Evropske skupnosti, v Skupnost in iz nje

UVOD

Ta standardni tovorni list se je pripravil za uporabo določb Uredbe Sveta (EGS) št. 259/93 o nadzorovanju in kontroli pošiljk odpadkov znotraj Evropske skupnosti, v Skupnost in iz nje.

Dan bo na voljo pristojnim organom, ki jih imenujejo države članice na podlagi člena 38 zgoraj navedene uredbe, tako da ti lahko izvajajo ustrezen postopek za nadzorovanje in kontrolo pošiljk odpadkov.

Informacije v tem dokumentu bodo omogočile pristojnim organom spoznati naravo opravljenih pošiljk odpadkov ter ali so namenjene za odstranitev ali predelavo. Tako jim bo omogočeno, da sprejmejo potrebne ukrepe za varovanje zdravja ljudi in okolja.

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------